OpenLLM-France/wikimedia huggingface dataset:
# Los Coronas

Los Coronas és un grup madrileny de música surf i rock instrumental.
Fernando Pardo i David Krahe fundaren el grup l'any 1991 sota la influència de Dick Dale i The Ventures. El seu nom fa referència a Corona, la localitat californiana on Fender va ubicar la seva primera fàbrica de guitarres fins al 1991, any en què es va traslladar a Arizona. Alguns temes seus han aparegut en pel·lícules com Airbag o Abre los ojos, així com en diversos curtmetratges.

## Discografia

* Señales de humo (Tritone Records, 2017)
* Nueva dimensión vital (Subterfuge Records, 2016)
* El extraño viaje (EP, Tritone Records, 2013)
* Adiós Sancho (Tritone Records, 2013)
* The News Today (Subterfuge Records, 2011)
* Dos bandas y un destino. El Concierto (Subterfuge Records, 2011
* Dos bandas y un destino (EP, Subterfuge Records, 2010)
* Have a cocktail with... Los Coronas & The Hi-Risers (10') (Gaztelupeko Hotsak, 2009)
* El baile final de los locos y los cuerdos (Bittersweet Recordings, 2009)
* Surfin' Tenochtitlan (recopilatori, Gaztelupeko Hotsak, 2006)
* Caliente caliente (Tritone Records, 2004)
* The vivid sounds of (recopilatori, El Toro Records, 2003)
* Gen-U-Ine sounds (Tritone Records, 1996)
* Los Coronas (Tritone Records, 1995)
* Tormenta (EP, Animal, 1992)

## Referències

* ↑ «Biografía de Los Coronas - La Fonoteca» (en castellà). [Consulta: 9 setembre 2021].
* ↑ «Los Coronas | El Grupo - Musikaze.com». [Consulta: 9 setembre 2021].
* ↑ «Los Coronas regresan con “Señales de humo”» (en castellà), 30-08-2017. [Consulta: 9 setembre 2021].
* ↑ «Crecimos mamando de los pechos de Curro Jiménez» (en castellà). MondoSonoro, 05-02-2013. [Consulta: 9 setembre 2021].
# Puntius pugio

Puntius pugio és una espècie de peix cipriniforme de la família dels ciprínids.

## Morfologia

Els mascles poden assolir els 3,9 cm de longitud total.

## Distribució geogràfica

Es troba a Myanmar.

## Referències

* ↑ Hamilton, F. [Buchanan] 1822. An account of the fishes found in the river Ganges and its branches. Edimburg i Londres. Fishes Ganges: i-vii + 1-405, Pls. 1-39.
* ↑ BioLib
* 1 2 FishBase (anglès)
* ↑ Kullander, S.O., 2008. Five new species of Puntius from Myanmar (Teleostei: Cyprinidae). Ichthyol. Explor. Freshwaters. 19(1): 59-84.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Lambert, Derek J.: Freshwater Aquarium Fish. Chartwell Books, Edison, Nova Jersey, Estats Units. Any 1997. ISBN 0-7858-0867-1.
* Mills, Dick: The Bumper Book of Tropical Aquarium Fishes (2a edició). Interpet Publishing. Any 2002. ISBN 1842860747.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Nicky Hilton

Nicholai Olivia Hilton, nascuda el 5 d'octubre de 1983 a la ciutat de Nova York, és una dissenyadora i model estatunidenca que posseeix una immensa fortuna. Comparteix el sobrenom Nicky, del germà del seu avi. És germana de Paris Hilton.

## Referències

* ↑ Goldstein, Jack; Taylor, Frankie. 101 Amazing Facts about Paris Hilton (en anglès). Andrews UK Limited, 2014-02-13, p. 16. ISBN 9781783335954.
# Nico, l'unicorn

Nico, l'unicorn (títol original: Nico the Unicorn) és un telefilm canadenco-estatunidenc, difós l'any 1998, adaptació de la novel·la del mateix nom. Ha estat doblada al català.

## Argument

Billy Hastings (Kevin Zegers) és un noi tímid discapacitat de 12 anys que acaba de mudar-se amb la seva mare Julie (Anne Archer) a Vermont després d'un accident de cotxe on ha mort el seu pare i que ha deixat Billy minusvàlid d'una cama. Carolyn (Elisha Cuthbert), esdevé la seva amiga a l'escola. Compra un poni que s'està morint en un circ de mala mort, i que després d'algunes cures recupera la salut i dona naixement a un poltre, que resulta ser un unicorn en dos dies; li posen Nico. El secret és aviat descobert i l'animal màgic atreu la cobdícia de tota la ciutat. Billy es veu obligat d'escapolir-se a la muntanya per alliberar Nico. Però és ràpidament acorralat per la policia, un caçador i la premsa. Des d'aquest moment, la principal preocupació de Billy és mantenir el secret de l'unicorn i retornar-lo al lloc que pertany: el Jardí de l'Edèn.

## Repartiment

* Kevin Zegers: Billy Hastings
* Elisha Cuthbert: Carolyn Price
* Anne Archer: Julie Hastings
* Augusto el poney: Nico l'unicorn
* Maggie Castle: Susie
* Pierre Chagnon: Ben Willett
* Larry Day: Deputy Pete
* Charles S. Doucet: Pony Buyer
* Mickey Fry: Pitcher
* Bill Haughland: Nacional Newscaster
* Don McGowan: Local Newscaster
* Johnny Morina: Bruce
* Neva el poni: El poney
* Martin Neufeld: Dobbs
* Joanna Noyes: el professor de Billy
* Michael Ontkean: Tom Gentry
* Leni Parker: el bibliotecari
* Michel Perron: Joe
* Michael Yarmush: Mark

## Referències

* ↑ «Nico, l'unicorn». esadir.cat.
* ↑ «Nico La Licorne». [Consulta: 14 febrer 2018].
# Nectamia viria

Nectamia viria és una espècie de peix pertanyent a la família dels apogònids.

## Descripció

* Pot arribar a fer 7,2 cm de llargària màxima.
* Peduncle caudal amb una franja ampla i fosca.
* Nombre de vèrtebres: 24.

## Hàbitat

És un peix marí, associat als esculls i de clima tropical (13°N-22°S, 105°E-178°W) que viu entre 4 i 8 m de fondària.

## Distribució geogràfica

Es troba al Pacífic occidental: des d'Indonèsia, les illes Filipines i Austràlia fins a Fiji.

## Observacions

És inofensiu per als humans.

## Referències

* ↑ Jordan, D. S., 1917. Notes on Glossamia and related genera of cardinal fishes. Copeia Núm. 44: 46-47.
* ↑ uBio (anglès)
* ↑ Fraser, T.H., 2008. Cardinalfishes of the genus Nectamia (Apogonidae, Perciformes) from the Indo-Pacific region with descriptions of four new species. Zootaxa, 1691: 1-52.
* 1 2 3 4 «Nectamia viria» (en anglès). FishBase. Froese, Rainer; Pauly, Daniel (editors).
* 1 2 Fraser, T.H., 2008.

## Enllaços externs

* BioLib (anglès)
* AQUATAB
# Nectabeu II

Nectabeu II (nom hel·lenitzat), Senedyemibra - Najthorhabet, va ser l'últim faraó de la dinastia XXX d'Egipte, la darrera de reis egipcis indígenes, governant de 359 a 343 aC.
Manetó l'anomena «Nectanebo», i comenta que va regnar 18 anys, segons Juli Africà, o 8 anys segons Eusebi de Cesàrea i la versió armènia.
La Crònica Demòtica narra: «hom li permetrà de governar durant 18 anys. El primer rei que vindrà després serà dels Medes... estrangers».

## Biografia

Nectabeu va pujar al tron egipci gràcies al rei espartà Agesilau II, qui el va ajudar a enderrocar Teos. El 350 aC una expedició persa contra Egipte fracassa a causa de l'epidèmia de pesta que va assolar l'exèrcit persa.
El 343 aC, un poderós exèrcit de 300.000 soldats perses, dirigit per Artaxerxes III de Pèrsia, va derrotar els egipcis. Nectabeu va fugir a Memfis primer, després a Núbia, on va quedar-s'hi un temps, finalment va desaparèixer sense deixar cap empremta. Egipte va ser altre cop sotmès per un sàtrapa de l'Imperi Persa.

## Construccions i testimonis de la seva època

El seu nom es troba inscrit als següents llocs:
* Temple de Jnum a Elefantina (Junge)
* Inscripció trobada a Elefantina (Niederberg)
* Treballs de construcció al temple a Edfu (Arnold)
* Petit temple a Armant (Arnold)
* Treballs de construcció a Karnak (Arnold)
* Capella per a Geb i Isis a Coptes (Arnold)
* Fragments d'estàtua i inscripció a Hermòpolis (Spencer)
* Naus per al déu Heryshaf a Heracleòpolis Magna (Arnold)
* Iseum a Behbeit el-Hagar (Arnold)
* Nou recinte per al temple a Tanis (Arnold)
* Nou temple per a Bastet a Bubastis (Arnold)
* Ampliació del temple de Ra - Harachte i Atum a Pithum (Arnold)
* Temple d'Onuris a Sebenitos (Arnold)
* Obeliscs al temple d'Hibis a El-Jarga (Arnold)
* El seu sarcòfag trobat a la mesquita de Attarin a Alexandria (Museu Britànic)

## Referències

* ↑ Dandamaev, M. A.. A Political History of the Achaemenid Empire (en anglès). Brill, 1989, p. 311. ISBN 9004091726.

## Bibliografia

* Dieter Arnold. 1999. Temples of the Last Pharaos. New York/Oxford
# Nelabrichthys

Nelabrichthys és un gènere de peixos de la família dels làbrids i de l'ordre dels perciformes.

## Taxonomia

* Nelabrichthys ornatus (Carmichael, 1819)

## Referències

* ↑ BioLib (anglès)
* ↑ ITIS (anglès)
* ↑ Catalogue of Life (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Russell, B. C. 1983. Nelabrichthys, a new genus of labrid fish (Perciformes: Labridae) from the southern Indian and Atlantic oceans. J. L. B. Smith Inst. Ichthyol. Spec. Publ. No. 27: 1-7.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Quarouble

Quarouble és un municipi francès, situat a la regió dels Alts de França, al departament del Nord. L'any 2006 tenia 3.209 habitants. Limita al nord amb Thivencelle, a l'est amb Crespin i Quiévrechain, al sud-est amb Rombies-et-Marchipont a l'oest amb Vicq i Onnaing i al nord-oest amb Condé-sur-l'Escaut i Fresnes-sur-Escaut.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 3.311 | 3.420 | 3.404 | 3.365 | 3.277 | 3.303 | 3.209 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | Roger Ducorron | |
| 2008- | Jean Dervaux | Divers droite |
# Nematòfits

Els Nematophyta són un grup d'organimes terrestres, probablement plantes (malgrat que la seva bioquímica és consistent amb l'afinitat a les algues), es coneixen en el registre fòssil des del Silurià fins a principis del Devonià al jaciment escocès de Rhynie chert. El gènere tipus és Nematothallus, que va ser descrit per Lang el 1933, a qui va semblar que podria ser una planta amb un tal·lus tubular i esporòfits coberts per una cutícula.
La manca d'una definició clara dels Nematophyta ha portat a que sigui usat com un calaix de sastre de tàxons d'aquella època al voltant del Silúric fent del terme "Nematophytic" més un terme per establir la ignorància que no pas amb significat científic rigorós.

## Referències

* ↑ Graham, Le; Wilcox, Lw; Cook, Me; Gensel, Pg «Resistant tissues of modern marchantioid liverworts resemble enigmatic Early Paleozoic microfossils» (Free full text). Proceedings of the National Academy of Sciences of the United States of America, 101, 30, Jul 2004, pàg. 11025–9. ISSN: 0027-8424. PMC: 503736. PMID: 15263095.
* ↑ Niklas, K. J. «Chemical Examinations of Some Non-Vascular Paleozoic Plants». Brittonia, 28, 1, 1976, pàg. 113-137. DOI: 10.2307/2805564. JSTOR: 2805564.
* ↑ Fayers; Trewin, Nigel H. «A review of the palaeoenvironments and biota of the Windyfield chert». Transactions of the Royal Society of Edinburgh Earth Sciences, 94, 2003. DOI: 10.1017/S0263593300000729.
McGregor and Narbonne (1978): "Upper Silurian trilete spores and other microfossils from the Read Bay Formation, Cornwallis Island, Canadian Arctic"
# Neulles

Neulles és un municipi francès situat al departament del Charente Marítim i a la regió de la Nova Aquitània. L'any 2007 tenia 138 habitants.

## Demografia
### Població

El 2007 la població de fet de Neulles era de 138 persones. Hi havia 56 famílies de les quals 16 eren unipersonals (12 homes vivint sols i 4 dones vivint soles), 16 parelles sense fills, 20 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 60 habitatges, 57 eren l'habitatge principal de la família, 1 era una segona residència i 2 estaven desocupats. 58 eren cases i 1 era un apartament. Dels 57 habitatges principals, 49 estaven ocupats pels seus propietaris, 6 estaven llogats i ocupats pels llogaters i 2 estaven cedits a títol gratuït; 2 tenien dues cambres, 4 en tenien tres, 9 en tenien quatre i 42 en tenien cinc o més. 48 habitatges disposaven pel capbaix d'una plaça de pàrquing. A 21 habitatges hi havia un automòbil i a 31 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Neulles el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 4 |
| 0 | 80 a 84 | 0 |
| 8 | 75 a 79 | 4 |
| 0 | 70 a 74 | 4 |
| 4 | 65 a 69 | 8 |
| 4 | 60 a 64 | 0 |
| 4 | 55 a 59 | 8 |
| 0 | 50 a 54 | 4 |
| 4 | 45 a 49 | 4 |
| 4 | 40 a 44 | 12 |
| 0 | 35 a 39 | 8 |
| 0 | 30 a 34 | 0 |
| 12 | 25 a 29 | 4 |
| 4 | 20 a 24 | 4 |
| 16 | 15 a 19 | 4 |
| 8 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 83 persones, 65 eren actives i 18 eren inactives. De les 65 persones actives 61 estaven ocupades (36 homes i 25 dones) i 4 estaven aturades (1 home i 3 dones). De les 18 persones inactives 8 estaven jubilades, 5 estaven estudiant i 5 estaven classificades com a «altres inactius».

### Ingressos

El 2009 a Neulles hi havia 67 unitats fiscals que integraven 169,5 persones, la mediana anual d'ingressos fiscals per persona era de 17.482 €.

### Activitats econòmiques

L'únic establiment que hi havia el 2007 era d'una empresa immobiliària.
L'any 2000 a Neulles hi havia 16 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Revenus fiscaux des ménages en 2008
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Neulles a l'INSEE.
* Évolution et structure de la population Fitxa amb el detall de dades de Neulles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Quentin McCord

Quentin McCord (LaGrange, 26 de juny de 1978 - 13 d'agost de 2020) fou un jugador de futbol americà estatunidenc, que jugava a la posició de receptor. Va jugar professionalment amb els Atlanta Falcons i a la universitat, va jugar a l'equip de la Universitat de Kentucky.

## Referències

* ↑ Urben, Matt «Former Falcons WR Quentin McCord passes away at 42». , August 15, 2020 [Consulta: August 17, 2020].
* ↑ «Horsemen pick up former UK receiver». af2.com. af2, 11-06-2009. [Consulta: 12 juny 2009].
* ↑ «Quentin McCord». Databasefootball.com. Arxivat de l'original el September 30, 2007. [Consulta: June 12, 2009].

## Enllaços externs

* QUENTIN MCCORD (anglès)
# Quentin Meillassoux

Quentin Meillassoux (nascut a París el 1967) és un filòsof francès. És professor de l'École Normale Supérieure i és fill de l'antropòleg Claude Meillassoux. Forma part, conjuntament amb altres pensadors, d'un corrent de pensament molt recent i actual anomenat «realisme especulatiu».
És deixeble del filòsof Alain Badiou, qui va dir d'ell que introdueix una opció totalment innovadora a la filosofia moderna, diferent de les tres alternatives de Kant: empirisme, escepticisme i dogmatisme.
El 2006, Meillassoux va publicar el llibre Après la finitude. En aquest llibre, Meillassoux diu que la filosofia postkantiana està dominada pel que ell anomena correlacionisme, la teoria que els humans no poden existir sense el món ni el món sense els humans. A la via de Meillassoux es diu que el món és previ als humans. Diu que hi havia un reialme ancestral prehumà.
Meillassoux intenta mostrar que l'escepticisme agnòstic, dels que dubten de la realitat de causa i efecte, ha de ser transformat radicalment, que hi ha coses a les quals no cal cap causa. Diu que el món és una classe d'hipercaos en el qual el principi de raó suficient és abandonat pel principi de no-contradicció.

## Vegeu també

* Alain Badiou
* Nihilisme
* Materialisme
* Realisme especulatiu
# Nicenet

Nicenet, en llatí Nicaenetus, en grec antic Νικαίετος, fou un poeta epigramàtic grec, possiblement nadiu d'Abdera però establert a l'illa de Samos. Ateneu de Naucratis diu que era o bé d'Abdera o de Samos, i Esteve de Bizanci l'esmenta entre els abderites famosos. Ateneu diu d'ell, en relació amb els costums de Samos, que era un poeta amb forta inclinació pels costums populars.
Va viure a la primera part del segle III aC, abans de Filarc que escrivia vers el 219 aC. Va escriure, entre altres coses, una llista de dones il·lustres i també alguns epigrames, dels quals sis figuren a l'Antologia grega.

## Referències

* ↑ Nicaenetus a: William Smith (editor), A Dictionary of Greek and Roman Biography and Mythology. Vol. II. Boston: Little, Brown & Comp., 1867, p. 1173
# Nieurlet

Nieurlet (en neerlandès Nieuwerleet) és un municipi francès, situat a la regió dels Alts de França, al departament del Nord, que forma part de la Westhoek. L'any 2006 tenia 977 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 827 | 830 | 822 | 857 | 944 | 934 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 1977- | René Deboudt | PS |
# Quentin Compson

Quentin Compson era un personatge de ficció creat per William Faulkner. Era un fill de la família Compson, intel·ligent i introspectiu. Ell protagonita clàssics de Faulkner com El soroll i la fúria i Absalom, Absalom! i també apareix al conte, That Evening Sun. Alguns dels seus pensaments són articulats amb la tècnica innovadora de Faulkner del corrent de consciència. A Absalom, Absalom!, intenta resoldre una tragèdia en el passat.
Després d'anar al Nord a estudiar al Harvard College, Compson es va suïcidar.
A Cambridge, Massachusset, hi ha una placa al Pont Anderson, sobre el Charles River, que commemora la seva vida i la seva mort.

## Fonts

* Bombardieri, Marcela: Briging Fact and Fiction Marker a Nod to Faulkner, The Boston Globe, 19 de gener de 2001.
# Raionisme

El raionisme o cubisme abstracte és un moviment artístic, síntesi de les primeres avantguardes del segle xx, com el cubisme i el futurisme. Es pot considerar iniciat al Saló de la lliure Esthétique de Moscou, el 1909, per Mikhail Larionov i Natalia Goncharova, que van aprofundir en l'estil a partir del 1913. També se l'ha associat a l'orfisme de Robert Delaunay (des del 1912).
Els llamps de colors que determinen l'estil, ordenats en rítmiques i dinàmiques seqüències (paral·lels, perpendiculars o convergents i divergents), construeixen l'espai pictòric.

## Referències

* ↑ Gerardo Mosquera, Contracandela: ensayos sobre kitsch, identidad, arte abstracto y otros temas calientes, Monte Avila Editores Latinoamericana, 1995, ISBN 9800107797, pg. 52.
* ↑ Diccionario de Arte II (en castellà). Barcelona: Biblioteca de Consulta Larousse. Spes Editorial SL (RBA), 2003, p.202. DL M-50.522-2002. ISBN 84-8332-391-5 [Consulta: 7 desembre 2014].
# Rafael Català i Moros

* Per a altres significats, vegeu «Rafael Català (desambiguació)».
Rafael Català i Moros (Sagunt, 1944) és un poeta valencià.
Relacionat professionalment amb l'animació socio-cultural, va col·laborar en la gestació de revistes poètiques com ara Grama (1968), Boreal (1972) i Escarpe (1974), totes tres mortes en flor, i amb més fortuna en la revista de creació Abalorio, on ha publicat a més de poemes circumstancials, la separata Destrucció de la paraula o inici del silenci?, amb il·lustracions de l'artista Manuel Bellver i Bayo. El 1987 aparegué el seu poemari Les despulles del somni en la col·lecció Ardeas de Poesia, on l'any 2000, en col·laboració amb el també poeta Antoni Gómez i Giménez, tingué cura de l'antologia Elogi de la constància. Va ser recollit en Antologia de poetes saguntins (1980). L'any 1986, en col·laboració amb l'artista Manuel Bellver i Bayo, va editar la carpeta d'art i poesia Inventari. Posteriorment ha publicat els llibres Epíleg a Set i mig editorial de poesia, L'amarga puresa del do a Perifèrics edicions, Cant de manobre a Llibres de L'Aljamia i Temps de frisança a Brosquil edicions.

## Obra
### Poesia

* Destrucció de la paraula o inici del silenci?, 1985
* Inventari, 1993
* Les despulles del somni, 1997
* Epíleg, 2001
* L'amarga puresa del do, 2004
* Cant de manobre, 2006
* Temps de frisança, 2008

## Premis

* IV Premi de Poesia Jaume Bru i Vidal-Camp de Morvedre
* Premi Josep Maria Ribelles de Poesia 2007
# Rafael Casamor i Vila

Rafael Casamor i Vila (Blanes, 4 d'abril de 1920 - Blanes, 1 de juliol de 1972) fou un futbolista català de la dècada de 1940.

## Trajectòria

Va jugar al CD Blanes abans de la Guerra Civil. Finalitzada la guerra, jugà al FC Barcelona tres temporades. Només jugà un partit oficial de lliga la temporada 1943-44, i 34 més d'amistosos.

## Referències

* ↑ «Aniversarios». La Vanguardia, 01-07-1973. [Consulta: 1r abril 2015].
* ↑ «En Blanes». Mundo Deportivo, 07-10-1936. [Consulta: 1r abril 2015].
* 1 2 Toni Closa; Josep Pablo, José Alberto Salas i Jordi Mas. Gran diccionari de jugadors del Barça. Editorial Base, 2015. ISBN 978-84-16166-62-6.

## Enllaços externs

* Perfil a BDFutbol
# Niergnies

Niergnies és un municipi francès, situat a la regió dels Alts de França, al departament del Nord. L'any 2006 tenia 504 habitants.

## Demografia

Evolució de la població Ehess i INSEE :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 322 | 222 | 374 | 417 | 439 | 471 | 524 | 571 | 560 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 558 | 575 | 578 | 549 | 573 | 593 | 592 | 561 | 557 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 544 | 546 | 491 | 349 | 412 | 412 | 404 | 293 | 304 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 347 | 362 | 434 | 446 | 510 | 500 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001-2008 | Jean-Marie Dubaille | |
| 2008- | Christian Lozé | |